Document ID: /roh_data/filtered/fineweb-2-filterrobots_roh.jsonl.gz/55890

lampa da miniers
Grischun, 19avel tschientaner
Talas lampas dad ieli radundas, pervia da lur furma era numnadas «lampas da lentiglia», vegnivan utilisadas en il 19avel tschientaner en minieras e per la construcziun da tunnels. Dasperas faschev'ins diever adina pli savens era da lampas da gas, cherosin u carbid. Quellas devan ina glisch pli ferma che lampas cun flomma averta sco noss exponat.
Noss object regorda als temps ch'ins explotava en il Grischun anc metals e minerals: arom, fier, zin, mangan, plum ubain er argient. Al Calanda da Tumein tschertgav'ins perfin aur, però savens cun pauc profit. En il decurs dal 19avel tschientaner è l'industria da minieras vegnida abandunada.